Денят започва с Георги Любенов | Мускули и популизъм преди евровота: разговор със Слави Бинев | Части от предаването - 7
Много е важно в Европейския парламент да отидат хора, които да бранят единствено и само българския интерес, а не да защитават големите европейски мастодонти или големите европейски семейства. Това заяви в студиото на "Денят започва в неделя с Георги Любенов" евродепутатът и представител на НФСБ Слави Бинев. Според него на евроизборите ще си проличи дали в Народното събрание седят хора, които представляват народа, или седят хора, които просто са успели да се доберат до там, следователно битката няма да е за Европа, а за България.
Бинев бе категоричен, че именно Валери Симеонов трябва да седи начело на листата на НФСБ за изборите през май, защото "генералът на една армия трябва да седи отпред". Другата причина, е че желае да докаже, че постът евродепутат не е битката на живота му, както твърдят много негови опоненти.
Слави Бинев посочи, че предимство ще имат листите, в които фигурират хора с опит като евродепутати, "защото знаят какво могат да направят, знаят как да го направят, защото всички знаят, че практиката е много по-важна от каквато и да е академична подготовка". Според него тези, които отиват в тази битка неподготвени могат да разчитат единствено и само на наказателния вот. "Защото в момента в България е ясно, че имаме един политически монопол, който трябва да бъде разпукан по някакъв начин - това е най-големият проблем в момента", категоричен бе Бинев.